

# ТР Хөкүмәте Йортында чираттагы “Йолдызлык” фестивален уздыру мәсьәләләре турында фикер алыштылар

*04.04.2014*


Татарстан Премьер-министры бүген ТР Хөкүмәте Йортында “Йолдызлык” фестивале хәрәкәтенә ярдәм мәсьәләләр буенча киңәшмә уздырды.


ТР Премьер-министры билгеләвенчә, “Йолдызлык” фестивален бик күп Татарстанлылар яратты. “Йолдызлык” ярдәмендә мәдәнияткә якын торган буын тәрбияләнә, шулай ук лидерлык һәм башка кешелеклелек сыйфатларын тәрбияләү бик мөһим”, дип ассызыклады ул.


“Йолдызлык” фестиваль хәрәкәтенең генераль продюсеры Дмитрий Туманов хәбәр иткәнчә, быел фестивальнең ярымфинал этабында 16 мең башкаручы катнашкан. Казанда гына да жюри ярымфиналда 880 номер караган, аларда 5,5 мең башкаручы катнашкан. Шуларның меңнән артыгы суперфиналга чыккан. Шундый ук районара ярымфинал этаплары Чаллы, Әлмәт, Яшел Үзән, Мамадыш, Минзәлә, Зәй, Теләче һәм Болгарда узган.


Бүгенге киңәшмә барышында “Йолдызлык” фестиваленең финал этабын һәм гала-концертны уздыру мәсьәләләре турында фикер алыштылар. Шулай ук фестиваль лауреатларының чыгышларын Татарстан районнарында һәм Россиянең башка шәһәрләрендә уздыру мәсьәләләре каралды.


*ТР Президенты матбугат хезмәте. Михаил Миронов.*
ТР Хөкүмәте Йортында чираттагы “Йолдызлык” фестивален уздыру мәсьәләләре турында фикер алыштылар